?4*l" 
!V. 
-s1:« KOMMISSIONEN FOR DE EUROPÆISKE FÆLLESSKABER 
Bruxelles, den 30.06.1997 
KOM(97) 289 endelig udg. 
95/0079 (COD) 
! • Vrïi « -CC. 
• ! &-?> 
i :*V 
hite 
.«• ™ 
£ i" 
E: :$U* UDTALELSE FRA KOMMISSIONEN 
i henhold til EF-traktatens artikel 189 B, stk. 2, litra d), 
om Europa-Parlamentets ændringei til Rådets fælles holdning til 
^ forslag til 
EUROPA-PARLAMENTETS OG RÅDETS DIREKTIV 
om ændring af 
Rådets direktiv 92/50/EØF om samordning af fremgangsmåderne 
ved indgåelse af offentlige tjenesteydelsesaftaler, Rådets direktiv 93/36/EØF 
om samordning af fremgangsmåderne ved offentlige indkøb og 
Rådets direktiv 93/37/EØF om samordning af fremgangsmåderne 
med hensyn til indgåelse af offentlige bygge- og anlægskontrakter 
•:P 
._•»» 
Si » 
:# 
ft*.*: • OM ÆNDRING AF KOMMISSIONENS FORSLAG 
i henhold til EF-traktatens artikel 189 A, stk. 2 
•*-
<9v 
te* 

Udtalelse fra Kommissionen 
i henhold til EF-Traktatens artikel 189 B, stk. 2, litra d), 
om Europa-Parlamentets ændringer 
til Rådets fælles holdning 
til forslag til Europa-Parlamentets og Rådets direktiv om ændring af 
Rådets direktiv 92/5O/EØF om samordning af fremgangsmåderne 
ved indgåelse af offentlige tjenesteydelsesaftaler, Rådets direktiv 93/36/EØF 
om samordning af fremgangsmåderne ved offentlige indkøb og 
Rådets direktiv 93/37/EØF om samordning af fremgangsmåderne 
med hensyn til indgåelse af offentlige bygge- og anlægskontrakter 
I. Sagsforløb 
Forslaget blev forelagt for Europa-Parlamentet og Rådet den 30. marts 1995. 
Det Økonomiske og Sociale Udvalg vedtog en udtalelse den 5. juli 1995. 
Europa-Parlamentet vedtog en udtalelse ved førstebehandlingen den 28. februar 1996. 
Det ændrede forslag blev forelagt for Rådet den 16. december 1996. 
Rådet fastlagde en fælles holdning den 19. december 1996. 
Europa-Parlamentet vedtog en udtalelse ved andenbehandlingen den 14. maj 1997. 
II. Formålet med direktivet 
GPA-aftalen om offentlige indkøb ("Government Procurement Agreement"), der som 
fastsat i dens artikel XXIV trådte i kraft i Fællesskabet den 1. januar 1996, udgør ved 
Rådets afgørelse 94/800/EF af 22. december 1994, hvorved de aftaler, der er resultatet af 
de multilaterale forhandlinger under Uruguay-runden, blev vedtaget, en integreret del af 
Fællesskabets retsorden. Dette betyder dog ikke, at dens bestemmelser kan påberåbes 
direkte over for Fællesskabets og medlemsstaternes retsinstanser (sidste betragtning i 
afgørelse 94/800/EF). 
Kommissionen har fremsat en række ændringsforslag til direktiverne, som tager sigte på 
at indsætte nogle af GPA-aftalens bestemmelser i direktiverne med henblik på: 
a) at undgå forskelsbehandling af EF's virksomheder og give dem de samme 
fordele, som tredjelandsvirksomheder har i kraft af GPA-aftalen, og 
b) at sikre overensstemmelse mellem de to retsordener. Derved vil ordregivere, der 
både er underlagt direktivet og GPA-aftalen, kunne overholde GPA-aftalen ved at 
anvende bestemmelserne i det ændrede direktiv. I modsat fald ville de være 
nødsaget til at have perfekt kendskab til begge retsordener, pege på forskellene 
mellem dem og drage de rette konsekvenser af disse forskelle. Dette forekommer 
Z 
vanskeligt og kunne føre til væsentlige forskelle i anvendelsen af 
fællesskabsretten i de forskellige medlemsstater. 
III. Kommissionens holdning til de af Europa-Parlamentet vedtagne ændrings­
forslag 
A. Ændringsforslag, der kan accepteres af Kommissionen 
Betragtning 10 (teknisk dialog - ændringsforslag nr. 4) 
Den del af ændringsforslag nr. 4, der blev vedtaget af Europa-Parlamentet, kan accepteres 
af Kommissionen, fordi den blot er en positiv formulering af artikel VI, stk. 4, i GPA-
aftalen. Mens det således i GPA-bestemmelsen hedder, at "ordregivere ikke på en måde, 
der kan have til følge at udelukke konkurrencen, må søge eller modtage rådgivning, der 
kan benyttes i forbindelse med udarbejdelsen af specifikationer til en bestemt udbuds­
forretning, fra virksomheder, som måtte have en forretningsmæssig interesse i den 
pågældende udbudsforretning", hedder det i Europa-Parlamentets ordlyd, at ordregivere 
må søge eller modtage rådgivning, der kan benyttes i forbindelse med udarbejdelsen ai' 
specifikationer til en bestemt udbudsforretning, såfremt denne rådgivning ikke har til 
følge at udelukke konkurrencen. 
Betragtning 10a (ny) (uddannelse og oplysning til fordel for SMV - ændringsforslag 
nr.2) 
Selv om en betragtning i direktiverne om offentlige indkøb, som ikke er afspejlet i selve 
direktivet, ikke er den mest hensigtsmæssige og effektive måde at nå det legitime mål på, 
kan Kommissionen også acceptere dette ændringsforslag, hvorigennem Europa-Parla­
mentet tilsigter at fremme SMV's adgang til udbudsforretninger ved at stille passende 
uddannelses- og oplysningsfaciliteter til deres disposition. 
Bilag I 
Ændringsforslag nr. 3, hvorved det tyske forbundstransportministerium tilføjes til 
fortegnelsen over centrale statslige ordregivere, kan accepteres af Kommissionen. 
B. Ændringsforslag, der afvises af Kommissionen 
Ingen. 
ÆNDRET FORSLAG TIL EUROPA-PARLAMENTETS OG RÅDETS 
DIREKTIV OM ÆNDRING 
AF RÅDETS DIREKTIV 92/50/EØF OM SAMORDNING AF 
FREMGANGSMÅDERNE VED INDGÅELSE AF OFFENTLIGE 
TJENESTEYDELSESAFTALER, RÅDETS DIREKTIV 93/36/EØF OM 
SAMORDNING AF FREMGANGSMÅDERNE VED OFFENTLIGE 
INDKØB OG RÅDETS DIREKTIV 93/37/EØF OM SAMORDNING AF 
FREMGANGSMÅDERNE MED HENSYN TIL INDGÅELSE AF 
OFFENTLIGE BYGGE- OG ANLÆGSKONTRAKTER 
(forelagt af Kommissionen i henhold til EF-Traktatens artikel 189 A, stk. 2) 
L, 
1. Betragtning 10 ændres som følger: 
"ordregivende myndigheder kan søge eller modtage rådgivning, der kan benyttes til at 
udarbejde specifikationer til en bestemt udbudsforretning, forudsat at en sådan 
rådgivning ikke har til følge, at konkurrence udelukkes;" 
2. Betragtning 10a indsættes: 
"Kommissionen skal stille uddannelses- og informationsmateriale til rådighed for små 
og mellemstore virksomheder med henblik på; at sætte disse i stand til at deltage fuldt 
ud på det ændrede udbudsmarked;" 
3. Følgenmde myndighed indsættes i Bilag I under overskriften 
FORBUNDSREPUBLIKKEN TYSKLAND som punkt nr. 17a: 
"Bundesministerium fur Verkehr" 
r 

ISSN 0254-1459 
KOM(97) 289 endelig udg. 
DOKUMENTER 
DA 08 01 06 
Katalognummer : CB-CO-97-278-DA-C 
ISBN 92-78-21184-2 
Kontoret for De Europæiske Fællesskabers Officielle Publikationer 
L-2985 Luxembourg